Rûsya de vera zêdebîyayîşê şîdet û hêrişê cinsî yê serê cinîyan qanûnêko newe do bêro bicaardene.
Goreyê qanûnê neweyî yo ke hetê parlamentoyî ra ame qebûlkerdene, vera hêrişê cinsî yê serê cinîyan xopawitiş sey heqê fermî do bêro şuxulnayene. Goreyê qanûnî cinîyê ke raştê hêrişê cinsî yenê eke herişkarî birîndar bikerê ya bimirênê do ceza megîrê. Hetê bînî ra pawitoxanê heqanê cinîyan paştî daye nê qanûnî û da zanayene ke ê do derheqê nê qanûnî de zanayîş bidê cinîyan û ewro ra tepîya cinîyî do hîna hol xo bipawê.
